CELEX: 32018D1730
Language: et
Date: 2018-11-12 00:00:00
Title: Nõukogu otsus (EL) 2018/1730, 12. november 2018, millega määratakse kindlaks Euroopa Liidu nimel Minamata elavhõbedakonventsiooni osaliste konverentsi teisel istungil võetav seisukoht seoses elavhõbeda, välja arvatud elavhõbedajäätmete, keskkonnahoidliku vaheladustamise suuniste vastuvõtmisega vastavalt nimetatud konventsiooni artikli 10 lõigetele 2 ja 3

16.11.2018   
               
               
                  ET
               
               
                  Euroopa Liidu Teataja
               
               
                  L 288/7
               
            
         NÕUKOGU OTSUS (EL) 2018/1730,
         12. november 2018,
         millega määratakse kindlaks Euroopa Liidu nimel Minamata elavhõbedakonventsiooni osaliste konverentsi teisel istungil võetav seisukoht seoses elavhõbeda, välja arvatud elavhõbedajäätmete, keskkonnahoidliku vaheladustamise suuniste vastuvõtmisega vastavalt nimetatud konventsiooni artikli 10 lõigetele 2 ja 3
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 192 lõiget 1 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Liit sõlmis Minamata elavhõbedakonventsiooni (edaspidi „konventsioon“) vastavalt nõukogu otsusele (EL) 2017/939 (1) ja see jõustus 16. augustil 2017.
                  
               
                     (2)
                  
                  
                     Vastavalt kodukorda käsitlevale otsusele MC-1/1, mis võeti vastu konventsiooniosaliste konverentsi esimesel istungil, peavad konventsiooniosalised tegema kõik selleks, et jõuda kõigis sisulistes küsimustes kokkuleppele konsensuse teel.
                  
               
                     (3)
                  
                  
                     19.–23. novembril 2018 toimuval teisel istungil võtab konventsiooniosaliste konverents vastu suunised elavhõbeda, välja arvatud elavhõbedajäätmete, keskkonnahoidliku vaheladustamise kohta (edaspidi „suunised“).
                  
               
                     (4)
                  
                  
                     On asjakohane määrata kindlaks liidu nimel konventsiooniosaliste konverentsi teisel istungil võetav seisukoht, sest suunistel on õiguslik toime, kuna konventsiooniosalised peavad neid arvesse võtma keskkonnahoidlikku vaheladustamist käsitlevate meetmete võtmisel.
                  
               
                     (5)
                  
                  
                     Liit andis oma panuse suuniste eelnõu läbivaatamisse istungitevahelise eksperditöö raames, millele pandi alus konventsiooniosaliste konverentsi esimesel istungil vastu võetud otsusega MC-1/18. Liit ei pidanud vajalikuks esitada ettepanekuid täiendavate muudatuste tegemiseks istungitevahelise töö käigus koostatud läbivaadatud suuniste eelnõus.
                  
               
                     (6)
                  
                  
                     Euroopa Parlamendi ja nõukogu määrus (EL) 2017/852, (2) eelkõige selle artikli 7 lõige 3, on vastavuses konventsiooni artikli 10 lõike 2 sätetega, mida on täiendatud läbivaadatud suuniste eelnõuga.
                  
               
                     (7)
                  
                  
                     Seetõttu tuleks toetada läbivaadatud suuniste eelnõu vastuvõtmist,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse Euroopa Liidu nimel Minamata elavhõbedakonventsiooni osaliste konverentsi teisel istungil, on toetada konventsiooniosaliste konverentsi teisel istungil vastuvõtmiseks esitatud dokumentides sisalduvate elavhõbeda, välja arvatud elavhõbedajäätmete, keskkonnahoidliku vaheladustamise suuniste vastuvõtmist, millele on osutatud konventsiooni artikli 10 lõigetes 2 ja 3.
            Esimeses lõigus osutatud dokumentidesse tehtavates väiksemates muudatustes võivad liidu esindajad kokku leppida ilma nõukogu täiendava otsuseta, võttes arvesse konventsiooniosaliste konverentsi teise istungi tulemusi ja konsulteerides liikmesriikidega koordineerimiskoosolekute käigus kohapeal.
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 12. november 2018
            
               
                  Nõukogu nimel
               
               
                  eesistuja
               
               G. BLÜMEL
            
         
         
            (1)  Nõukogu 11. mai 2017. aasta otsus (EL) 2017/939 Minamata elavhõbedakonventsiooni Euroopa Liidu nimel sõlmimise kohta (ELT L 142, 2.6.2017, lk 4).
         
            (2)  Euroopa Parlamendi ja nõukogu 17. mai 2017. aasta määrus (EL) 2017/852 elavhõbeda kohta ja millega tunnistatakse kehtetuks määrus (EÜ) nr 1102/2008 (ELT L 137, 24.5.2017, lk 1).